बे हाबाफारियाव मिरु इउपिपिएल दोलोनि लाइमोन हानजानि आफादगिरि समनाथ नारजारीजों लागोसे गोबां रायजो- राजाफोरा बाहागो लायो । बे हाबाफारिनि गेजेरजोंनो नारजारीआ फोरमायथियो क’रना जिउसानि थाखाय गासै भारतावनो लकदाउन जानायनि जाहोनाव गासैबो फरायसालिफोरा बन्द’ जानानै थानायाव गोबां हाग्रा-बंग्रा मैला जानानै थानायखौ फोसाबनाय जादों। जाहाथे 2 नबेम्बरनिफ्राय फरायसालिया खुलियोबा जेबो बेराम आजार जाया। बेखौ नोजोर होनानै इउपिपिएल दोलोआ मोन 40 बियाबनि गासैबो जायगायाव बे हाबाफारिखौ लादों होननानै बुंथियो।